Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: jogairól szóló 1993. évi LXXVII. törvény 7. § (1) bekezdésében foglaltakat, miszerint valamely nemzeti, etnikai csoporthoz, kisebbséghez való tartozás vállalása és kinyilvánítása az
Paragraph Index: 1507

jogairól szóló 1993. évi LXXVII. törvény 7. § (1) bekezdésében foglaltakat, miszerint valamely nemzeti, etnikai csoporthoz, kisebbséghez való tartozás vállalása és kinyilvánítása az egyén kizárólagos és elidegeníthetetlen joga. Jelen esetben a hatályos hazai szabályozás és a nemzetközi egyezmények szerint a szülő vagy a törvényes képviselő gyakorolja a gyermek identitásválasztásra, illetve kinyilvánítására vonatkozó jogait. A beiratkozási napló tanúsága szerint a szülők szóban nyilatkoznak arról, hogy gyermeküket melyik osztályba kívánják járatni. Ez a nyilatkozat azonban nem arra vonatkozik, hogy a szülő cigány felzárkóztató oktatást szeretne gyermekének. A szülő nyilatkozatát arra vonatkozóan, hogy a gyermeke cigány felzárkóztató oktatásban vegyen részt — a hatályos jogszabályok alapján — írásba kell foglalni. A nyilatkozatok beszerzése, valamint a származásra vonatkozó adatok kezelése során be kell tartani az adatvédelmi szabályokat. Ezzel kapcsolatban — korábban — az adatvédelmi biztos úgy foglalt állást, hogy a tanuló származását is kérdező adatlap csak akkor használható, ha a program a cigány kisebbség hátrányainak csökkentését szolgálja, és megfelel a „Nemzeti, etnikai kisebbség oktatásának irányelvei” előírásainak. A Nektv. hivatkozott 7. § (1) bekezdésében szabályozott szabad identitásválasztásra figyelemmel a kitöltés csak önkéntes lehet. A személyes adatok védelméről és a közérdekű adatok

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes